《平湖》
宋代·喻良能

平湖潋潋浸葱苍，画出风烟十亩强。蜜曲六从霜后熟，玉芙蓉向露中芳。

新开石洞连松碧，低结萸房映菊黄。最爱堤边秦地柳，一回春到一回长。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。